Informácia 

o odhadovanej finančnej úspore súvisiacej s kvantifikáciou funkčných miest navrhovaných na scivilnenie 
v Zbore väzenskej a justičnej stráže

Vychádzajúc z návrhu identifikujúcom činnosti, ktoré môžu byť v Zbore väzenskej a justičnej stráže vykonávané civilnými zamestnancami a vyhodnotenia výsledkov Koncepcie čiastočného scivilnenia príslušníkov Zboru väzenskej a justičnej stráže v rokoch 2005 – 2010, s prihliadnutím na bezpečný chod väzenských zariadení, Zbor väzenskej a justičnej stráže (ďalej len „zbor“) identifikoval šesť funkčných miest, ktoré budú najneskôr k 31. decembru 2011 scivilnené nad rámec súčasného stavu scivilnených funkčných miest:
1.	odborný referent úseku zamestnávania a výroby oddelenia zamestnávania, výroby a odbytu ÚVTOS v Dubnici nad Váhom – funkčné miesto zaradené v 3. platovej triede,
2.	samostatný bezpečnostný technik referátu bezpečnosti a požiarnej ochrany organizačno-právneho oddelenia ÚVV a ÚVTOS v Košiciach - funkčné miesto zaradené v 4. platovej triede,
3.	vedúci odborný referent – vedúci úseku platov, miezd a odmeňovania oddelenia ekonomiky ÚVTOS a ÚVV v Leopoldove - funkčné miesto zaradené v 4. platovej triede,
4.	vedúci odborný referent úseku administratívy organizačno-právneho oddelenia ÚVTOS v Želiezovciach - funkčné miesto zaradené v 4. platovej triede,
5.	vedúci odborný referent špecialista I. úseku dávok výsluhového zabezpečenia Útvaru sociálneho zabezpečenia GR ZVJS – dve funkčné miesta zaradené v 6. platovej triede.
 
Odhadovaná finančná úspora 

a)	predpokladaný finančný dopad scivilnenia na mzdové prostriedky (Kategória 610 - Mzdy, platy, služobné príjmy a ostatné osobné vyrovnania), odvody poistného (Kategória 620 – Poistné a príspevok do poisťovní) a tvorbu sociálneho fondu (Kategória 637 - ostatné tovary a služby) 

Finančný dopad scivilňovania na mzdové prostriedky a odvody poistného do poistných fondov a na tvorbu sociálneho fondu za kalendárny rok je uvedený v prílohe materiálu.  

Z údajov uvedených v tabuľke vyplýva, že v dôsledku scivilnenia je možné očakávať ročnú úsporu mzdových prostriedkov približne vo výške 43 944,- €, čo pri zohľadnení naväzujúcej úspory na odvodoch poistného do príslušných povinných fondov a na tvorbu sociálneho fondu predstavuje spolu  úsporu  finančných prostriedkov vo výške 57 593,30 € za rok.

b)	predpokladané finančné úspory na  naturálnych náležitostiach príslušníka zboru

Pri počte šiestich funkčných miest na scivilnenie predstavuje ročná úspora finančných prostriedkov na obnovu naturálnych náležitostí príslušníka zboru celkovo sumu 2 039,11 € (peňažný príspevok vo výške 40 % hodnoty služobnej rovnošaty a jej súčastí). Ďalšou potencionálnou úsporou môžu byť tiež finančné prostriedky, ktoré sú vynaložené pri prijatí nového príslušníka zboru do služobného pomeru na služobnú rovnošatu a výzbroj. Výška takto vynaložených finančných prostriedkov predstavuje u príslušníka zboru sumu 816,40 € (služobná rovnošata a jej súčasti + peňažný príspevok vo výške 30 % hodnoty služobnej rovnošaty a jej súčastí), u príslušníčky zboru sumu 883,82 € (služobná rovnošata a jej súčasti + peňažný príspevok vo výške 45 % hodnoty služobnej rovnošaty a jej súčastí).
	
Záver

	Pri počte šiestich funkčných miest na scivilnenie predstavuje ročná finančných úspora spolu 59 632,30 €.

	2012	2013	2014	Spolu	
Úspora	služobné platy	57 593,30 €	57 593,30 €	57 593,30 €	172 779,90 €	
	príspevok na služobnú rovnošatu	2 039,11 €	2 039,11 €	2 039,11 €	6 117,33 €	
Spolu	59 632,41 €	59 632,41 €	59 632,41 €	178 897,23 €	

	Pre úplnosť predkladané materiálu je potrebné dodať, že v súvislosti so scivilnením vyššie uvedených funkčných miest dôjde aj k stratám na osobitnom účet v: 
1.	príjmovej časti - príjmy z odvodov poistného za šiestich príslušníkov zboru a služobný úrad v odhadovanej výške 10 048,68 € ročne.
2.	výdavkovej časti - dávky výsluhového zabezpečenia dvoch príslušník zboru, ktorí v súvislosti so scivilnením ich funkčných miest chcú ukončiť služobný pomer vo výške 25 382,09 € v roku 2012 a 8 909,40 € v nasledujúcich rokoch.